text: অ্যাকুয়ারিয়া হলো অ্যালেক হলোওকা এবং ডেরেক ইউ কর্তৃক ডিজাইনকৃত ২০০৭ সালের একটি সাইড স্ক্রোলিং অ্যাকশন অ্যাডভেঞ্চার গেম, যারা গেমটিকে স্বাধীন গেম কোম্পানি বিটব্লট হিসেবে প্রকাশ করেন। গেমটি এক অ্যাকুয়াটিক হিউমনয়েড নারী নাইজাকে কেন্দ্র করে নির্মিত, যে পানির নিচের জগৎ অ্যাকুয়ারিয়া আবিষ্কার করে। তার এই যাত্রা পথে সে তার বাস করা জগতের ইতিহাসের পাশাপাশি তার নিজের অতীত সম্পর্কে জানতে পারে। এর গেমপ্লে মুলত সাঁতার, গান, এবং লড়াইয়ের ওপর নজর দেয় যেগুলোর সাহায্যে নাইজা পরিবেশের ওপর প্রভাব ফেলতে পারে। তার গান জিনিসপত্র সরাতে, গাছপালা ও প্রাণীদের ওপর প্রভাব ফেলতে পারে, এবং তার রূপ পরিবর্তন করতে পারে।
  
  দুই বছরেরও বেশি সময় ধরে উন্নয়নের পর গেমটি ২০০৭ সালের শেষের দিকে উইন্ডোজের জন্য মুক্তি পায়। ম্যাক ও এস এক্স-এর জন্য অ্যম্ব্রোসিয়া সফটওয়্যার ২০০৮ সালে গেমটির একটি পোর্ট মুক্তি দেয়, এবং একই বছর স্টিম প্লাটফর্মের জন্য গেমটির একটি হালনাগাদকৃত সংস্করণ মুক্তি পায়। ২০১০ সালে গেমটির একটি লিনাক্স সংস্করণ প্রথম হাম্বল ইন্ডি বান্ডেল সংগ্রহের অংশ হিসেবে মুক্তি পায়, এবং আইপ্যাডের জন্য একটি সংস্করণ মুক্তি পায় ২০১১ সালে। ২০০৯ সালে অ্যাকুয়ারিয়া সাউন্ডট্র্যাক নিয়ে একটি অ্যালবাম প্রকাশিত হয়। এতে নতুন নয় মিনিটের ভোকাল ট্র্যাক এবং কিছু সংখ্যক নতুন রিমিক্সসহ গেমের সকল গান ছিল।
  
  গেমটির পর্যোচলনা সাধারণভাবে ইতিবাচক ছিল। সমালোচকেরা প্রাথমিকভাবে এর দৃশ্য, সঙ্গীত এবং আবহের ওপর জোর দেয়, যেগুলো ছিল প্রশংসাযোগ্য। কন্ট্রোল এবং গেমপ্লেও ছিল অত্যন্ত প্রশংসাযোগ্য। অন্যদিকে গেমটির মানচিত্র ব্যবস্থা এবং কম বৈচিত্রপূর্ণ লক্ষ্যবস্তু নেতিবাচক পর্যালোচনা পেয়েছিল। গেমটি ২০০৭ সালে ইনডিপেন্ডেন্ট গেমস ফেস্টিবাল  সিমাস ম্যাকনেলি গ্র্যান্ড প্রাইজ অর্জন করে।
  
  গেমপ্লে
  
  তথ্যসূত্র
  
  বিষয়শ্রেণী:ফ্যান্টাসি ভিডিও গেম
title: অ্যাকুয়ারিয়া (ভিডিও গেম)